

ที่ วธ ๐๖๐๓/ สำนักงานศิลปวัฒนธรรมร่วมสมัย

๑๐ ถนนเทียมร่วมมิตร เขตห้วยขวาง

กรุงเทพฯ ๑๐๓๑๐

 กุมภาพันธ์ ๒๕๖๑

เรื่อง ขอเชิญเข้าร่วมการประชุมคณะกรรมการอำนวยการโครงการการแสดงศิลปกรรมร่วมสมัยนานาชาติ

 Thailand Biennale, Krabi 2018 ครั้งที่ 2/2561

เรียน นายศราวุธ ดวงจำปา ศิลปินแห่งชาติสาขาทัศนศิลป์ ประจำปี 2561

อ้างถึง หนังสือสำนักงานศิลปวัฒนธรรมร่วมสมัย ด่วนที่สุด ที่ วธ 0603/1366 ลงวันที่ 27 ธันวาคม 2560

สิ่งที่ส่งมาด้วย ระเบียบวาระการประชุม จำนวน 1 ชุด

ตามหนังสือที่อ้างถึง สำนักงานศิลปวัฒนธรรมร่วมสมัย ได้ขอเชิญท่านเข้าร่วมแสดงผลงาน ในโครงการการแสดงศิลปกรรมร่วมสมัยนานาชาติ Thailand Biennale, Krabi 2018 ครั้งที่ 2 ระหว่างวันที่ 19 - 23 กุมภาพันธ์ 2561 ณ จังหวัดกระบี่ ความละเอียดทราบแล้ว นั้น

ในการนี้ สำนักงานศิลปวัฒนธรรมร่วมสมัย ได้กำหนดจัดประชุมคณะกรรมการอำนวยการโครงการการแสดงศิลปกรรมร่วมสมัยนานาชาติ Thailand Biennale, Krabi 2018 ครั้งที่ 2/2561 (ครั้งที่ 12) ในวันศุกร์ที่ 2 มีนาคม 2561 เวลา 13.30 – 16.30 น. ณ ห้องประชุมสำนักงานศิลปวัฒนธรรมร่วมสมัย ชั้น 3 เพื่อให้การดำเนินโครงการฯ เป็นไปด้วยความเรียบร้อย สำนักงานศิลปวัฒนธรรมร่วมสมัย จึงขอเรียนเชิญท่านเข้าร่วมประชุมเพื่อนำเสนอแบบร่างผลงานสำหรับประกอบการปรับปรุงพัฒนาอาคารที่ใช้เป็นศูนย์อำนวยการโครงการต่อคณะกรรมการอำนวยการโครงการฯ ในฐานะศิลปินที่เข้าร่วมแสดงผลงานในโครงการดังกล่าว

 จึงเรียนมาเพื่อโปรดพิจารณารับเชิญเข้าร่วมการประชุมตามวัน เวลา และสถานที่ดังกล่าว จะขอบคุณยิ่ง

 ขอแสดงความนับถือ

 (นางสาววิมลลักษณ์ ชูชาติ)

 ผู้อำนวยการสำนักงานศิลปวัฒนธรรมร่วมสมัย

ศูนย์หอศิลป์

โทร. ๐ 2209 3755

โทรสาร ๐ ๒๒02 9642